laion/Wikipedia-Exotic huggingface dataset:
আস্ফাল্ট

আস্ফাল্ট (ইংরেজি: Asphalt) কুচকুচে কালো, অর্ধতরল পদার্থ যা অপরিশোধিত পেট্রোলিয়াম থেকে পাওয়া যায়। তবে আস্ফাল্ট প্রাকৃতিক ভাবেও পাওয়া যায়। সড়ক নির্মাণ, রানওয়ে ইত্যাদি নির্মাণকার্যে এটি ব্যবহৃত হয়। 'আস্ফাল্ট' এ শব্দটি মূলত গ্রিক শব্দ, যার অর্থ দৃঢ় বা সুরক্ষিত। প্রাচীন কালে আস্ফাল্টের ব্যবহার প্রধানত, কোনো কিছু জোড়ানোর কাজে প্রযুক্ত করা হত। যেমন হাতির দাতে রত্ন পাথর বসানো। বর্তমানে জানা গেছে প্রায় ৩০০০ খ্রিষ্টপূর্বাব্দে সিন্ধু নদীর তীরে গড়ে ওঠা মহেঞ্জোদাড়োতে প্রথম আস্ফাল্টের লক্ষ্য করা যায়। আস্ফাল্ট, কঠিন বা সিমেন্টের তৈরি জিনিস জোড়ানোর কাজ করে। যা গরম করলে আস্তে আস্তে দ্রবণ দে পরিণত হয়। বিটুমিন তারকল জাতীয় পদার্থ এর মুখ্য সংঘটক। আস্ফাল্ট কঠিন বা অর্ধতরল অবস্থায় প্রকৃতিতে পাওয়া যায় অথবা পেট্রলিয়াম পরিশোধনের সময় উৎপন্ন হয়। বা পূর্ব উল্লেখিত, বিটুমিন পদার্থ নিজেরা মিলিত হয়ে, বা পেট্রলিয়াম পরিশোধনের ফলে উৎপন্ন পদার্থ মিলিত হওয়ার কারণে উৎপন্ন হয়। আস্ফাল্ট শব্দটি প্রায়, প্রাকৃতিক বা প্রকৃতিজাত বিটুমিনকে বোঝাতে ব্যবহার হয়। আস্ফাল্ট হ্রদ, অথবা শৈল আকারে পাওয়া যায়। ত্রিনিদাদের আস্ফাল্ট হ্রদ এর উদাহরণ। এরকম হ্রদগুলি কাঁচা পেট্রলিয়াম হাজার হাজার বছর ধরে সুখার ফলে তৈরি হয়। হ্রদ থেকে প্রাপ্ত আস্ফাল্টের সাথে অনেক রকম অপদ্রব্য মিশে থাকে, যেমন মৃত পশুর অবশেষ, গাছের টুকরা, বালি, কাদা-মাটি, পাথর ইত্যাদি। আরব, ফ্রান্স, জার্মানি, দক্ষিণ আমেরিকার দেশগুলি ও অস্ট্রিয়া ইত্যাদি দেশগুলিতে শৈল থেকে আস্ফাল্ট পাওয়া যায়। নকল আস্ফাল্ট (যা বিটুমিন নামে পরিচিত), অপরিশোধিত পেট্রলিয়াম থেকে পওয়া যায়। পেট্রল, কেরাসিন, ডিজেল ইত্যাদি বের করার পর যা বাঁচে তাই আস্ফাল্ট। তৈরির প্রক্রিয়াগত পার্থক্য সৃষ্টি করে আলাদা আলাদা গুন-মানের আস্ফাল্ট উৎপন্ন করা হয়। ও প্রয়োজন মত বেশি গাড় কম গাড় করা হয়। যেখানে শুদ্ধ আস্ফাল্ট ব্যবহার সম্ভব নয়, সেক্ষেত্রে আস্ফাল্টের সাথে কোনো উদ্বায়ু পদার্থের মিশ্রণ দিয়ে আস্ফালকে তরল ও মসৃণ করে ব্যবহার্য করা হয়। তখন উপলবদ্ধ পদার্থকে কাট ব্যক বলা হয়। কোনোকোনো ক্ষেত্রে, যেমন ভেজা বা স্যাঁতস্যাঁতে রাস্তার মাঝে লাগানের জন্যে, আস্ফালটের সাথে জল মিশিয়ে ক্ষির (ইম্লেশন) তৈরি করা হয়। আস্ফাল্টের ব্যবহার বিভিন্ন ভাবে হয়। তবে, এর ব্যবহার বেশিরভাগ সড়ক নির্মাণ বিমানবন্দরের রানওয়ে নির্মাণ, সহ ফুটপথ তৈরির কাজে ব্যবহার হয়। আরও, যেমন নহর তৈরিতে বা ট্যাঙ্কের ভেতর প্রলেপ হিসেবে, বদি বা সমুদ্রের কিনারে তটরক্ষক হিসেবে ও নৌকার প্রলেপ রুপে আস্ফাল্টের ব্যবহার হয়। ভারি শিল্পতে এর ব্যবহার হয় জলাবরোধক কাপড় তৈরিতে যা ছাত, ওয়ালগার্ড নির্মাণকাজে ব্যবহার্য। তাছাড়া এটি বিদ্যুৎরোধকের কাজে প্রযুক্ত করা হয়। ইন্সুলেটিং টেপ, জলরোধী কাগল ইত্যাদি কাজে ব্যবহার হয়। জোড়ন ভরতে তথা সান্দা ভরার কাজেও বহুল ভাবে ব্যবহৃত। বার্নিশ, ওয়েল পেন্ট, নকল রবার ইন্যামল, ও কোল্ডস্টোরজ (শীতভান্ডার), ইলেকট্রনিক ব্যাটারি, রেফ্রিজারেটর ইত্যাদি তৈরির কাজে ব্যবহার করা হয়। এপর্যন্ত বাংলাদেশে বিটুমিন আস্ফাল্ট বিদেশ থেকে আমদানি করা হয়। কিন্তু এখন ঢাকাতে এর গবেষণাগার নির্মাণ কার্য চলছে।
মারাঠি উইকিপিডিয়া

মারাঠি উইকিপিডিয়া হচ্ছে অনলাইন মুক্ত বিশ্বকোষ উইকিপিডিয়ার মারাঠি ভাষার সংস্করণ। ১ মে ২০০৩ সালে যাত্রা শুরু হয় এই উইকিপিডিয়ার এবং আগস্ট ২০২৪ পর্যন্ত নিবন্ধ সংখ্যা ৯৭,৭০৮টি এবং ১,৬৫,০০০ জন ব্যবহারকারী, 10 জন প্রশাসক −১টি ফাইল আছে এই উইকিপিডিয়ায় এবং সর্বমোট সম্পাদনা সংখ্যা ২৪,৬২,৭১৩টি। উইকিপিডিয়া মুক্ত বিশ্বকোষ-এর মারাঠি উইকিপিডিয়া সংস্করণ টেমপ্লেট:Mr icon Main page টেমপ্লেট:Mr icon মারাঠি উইকিপিডিয়ার মোবাইল সংস্করণ টেমপ্লেট:Mr icon Help:Extension:UniversalLanguageSelector/Input methods/mr-transliteration
বৃহৎ সংখ্যার নামের তালিকা

ভারতীয় সংখ্যা পদ্ধতি অনুযায়ী বাংলা ভাষায় বৃহৎ সংখ্যা বোঝানোর জন্য হাজার (বা সহস্র), লাখ (বা লক্ষ) ও কোটি ব্যবহার করা হয়। বৃহত্তর সংখ্যা বোঝানোর জন্য "হাজার কোটি", "লাখ কোটি" ইত্যাদি ব্যবহার করা হয়। এছাড়া বিভিন্ন বাংলা অভিধানে অন্যান্য সংখ্যার জন্য বিশেষ নাম পাওয়া যায়। বিভিন্ন ইউরোপীয় ভাষায় দুইরকম সংখ্যা পদ্ধতি প্রচলিত, লং ও শর্ট স্কেল। বেশিরভাগ ইংরেজি উপভাষায় শর্ট স্কেল পদ্ধতি প্রচলিত এবং ইংরেজি ব্যতীত অন্যান্য ইউরোপীয় ভাষায় লং স্কেল পদ্ধতি প্রচলিত। বাংলা ভাষায় শর্ট স্কেল পদ্ধতি মূলত বিদেশি মুদ্রায় ব্যবহার করা হয়, যেমন: US$ ২৭ বিলিয়ন। অবশ্য লাখ কোটির থেকে বড় সংখ্যার নাম তেমন প্রচলিত নয়; সেরকম বড় সংখ্যা মূলত বৈজ্ঞানিক মহলে প্রচলিত যেখানে বৈজ্ঞানিক অঙ্কপাতন অনুযায়ী সংখ্যাকে ১০-এর ঘাত হিসাবে প্রকাশ করা হয়, যেমন: ১ মোল = ৬.০২২ × ১০২৩। দাস, জ্ঞানেন্দ্রমোহন (১৯৩৭)। "বাঙ্গালা ভাষার অভিধান"। dsal.uchicago.edu। সংগ্রহের তারিখ ২০২৩-১২-২৯।  বিশ্বাস, শৈলেন্দ্র (২০০৪)। "সংসদ বাংলা অভিধান"। dsal.uchicago.edu। সংগ্রহের তারিখ ২০২৩-১২-২৯।  "অভিগম্য অভিধান"। accessibledictionary.gov.bd। সংগ্রহের তারিখ ২০২৩-১২-২৯।
কোয়া ড্রিলিয়ন

কোয়া ড্রিলিয়ন নিচের দুটির মধ্যে যেকোন একটি হতে পারে। (আরও দেখুন,  সংখ্যাসংবলিত অভিব্যক্তি): ১,০০০,০০০,০০০,০০০,০০০ (এক হাজার মিলিয়ন মিলিয়ন; ১০^১৫; SI prefix peta-) সকল ছোট স্কেলের দেশের জন্য ( আমেরিকা, কানাডা ও আধুনিক ব্রিটিশ) ১,০০০,০০০,০০০,০০০,০০০,০০০,০০০,০০০ (এক মিলিয়ন মিলিয়ন মিলিয়ন মিলিয়ন; ১০^২৪; SI prefix: yotta-) সকল বড় স্কেলের দেশের জন্য (ইউরোপীয় অধিবাসী, প্রাচীন ব্রিটিশ)
সানারপাড় রওশন আরা কলেজ

সানারপাড় রওশন আরা ডিগ্রি কলেজ বাংলাদেশের নারায়ণগঞ্জ জেলার একটি উচ্চ মাধ্যমিক স্তরের শিক্ষাপ্রতিষ্ঠান। নারায়ণগঞ্জ জেলার সিদ্ধিরগঞ্জ থানার শহরতলী সানারপাড়ে। এটি ঢাকা-চিটাগাংরোড হাইওয়ের পশ্চিম পার্শে ডেমরার সারুলিয়া রোডে অবস্থিত। ১৯৯৭ সালে রওশন আরা বেগমের ঐকান্তিক প্রচেষ্টায় কলেজটি স্থাপিত হয় এবং ফলশ্রুতিতে প্রতিষ্ঠাতার নামানুসারে এর নামকরণ করা হয়। ১৯৯৭-৯৮ শিক্ষাবর্ষ হতে শুরু হয়েছে এই কলেজটির শিক্ষা কার্যক্রম। এখানে বিজ্ঞান, মানবিক ও ব্যবসায় শিক্ষা শাখায় শিক্ষা কার্যক্রম পরিচালিত হয়। লেখাপড়ার পাশাপাশি সানারপাড় রওশন আরা কলেজে সহ-শিক্ষা কার্যক্রমকেও বিশেষ গুরুত্ব দেয়া হয়। বর্তমানে এই শিক্ষাপ্রতিষ্ঠানে মোট ৮৭৯জন শিক্ষার্থী অধ্যয়নরত রয়েছে। "সংরক্ষণাগারভুক্ত অনুলিপি"। ২২ মে ২০১৮ তারিখে মূল থেকে আর্কাইভ করা। সংগ্রহের তারিখ ২৯ অক্টোবর ২০১৭।
আলী আকবর ডেইল ইউনিয়ন

আলী আকবর ডেইল বাংলাদেশের কক্সবাজার জেলার অন্তর্গত কুতুবদিয়া উপজেলার একটি ইউনিয়ন। আলী আকবর ডেইল ইউনিয়নের আয়তন ৪৫৪৬ একর (১৮.৪০ বর্গ কিলোমিটার)। ২০১১ সালের পরিসংখ্যান অনুযায়ী আলী আকবর ডেইল ইউনিয়নের লোকসংখ্যা ২০,১৪৩ জন। এর মধ্যে পুরুষ ১০,৬৫২ জন এবং মহিলা ৯,৪৯১ জন। কুতুবদিয়া উপজেলার সর্ব-দক্ষিণে আলী আকবর ডেইল ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এ ইউনিয়নের উত্তরে বড়ঘোপ ইউনিয়ন; পূর্বে কুতুবদিয়া চ্যানেল, পেকুয়া উপজেলার মগনামা ইউনিয়ন, উজানটিয়া ইউনিয়ন ও মহেশখালী উপজেলার মাতারবাড়ী ইউনিয়ন এবং দক্ষিণে ও পশ্চিমে বঙ্গোপসাগর অবস্থিত। আলী আকবর ডেইল ইউনিয়ন কুতুবদিয়া উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম কুতুবদিয়া থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ। এ ইউনিয়নের গ্রামগুলো হল: ফতেহ আলী সিকদার পাড়া আলী আকবর ডেইল পূর্ব আলী আকবর ডেইল মধ্য আলী আকবর ডেইল খুদিয়ার টেক টেকপাড়া তাবালেরচর আলী আকবর ডেইল ইউনিয়নের সাক্ষরতার হার ২২.৬১%। এ ইউনিয়নে ২টি মাধ্যমিক বিদ্যালয়, ২টি দাখিল মাদ্রাসা ও ৮টি প্রাথমিক বিদ্যালয় রয়েছে। মাধ্যমিক বিদ্যালয় আলী আকবর ডেইল উচ্চ বিদ্যালয় কবি জসিম উদ্দিন উচ্চ বিদ্যালয় মাদ্রাসা আলী আকবর ডেইল দাখিল মাদ্রাসা কুতুব আউলিয়া শামসুল উলুম আজিজিয়া দাখিল মাদ্রাসা প্রাথমিক বিদ্যালয় আলী আকবর ডেইল সরকারি প্রাথমিক বিদ্যালয় কুতুব আউলিয়া সরকারি প্রাথমিক বিদ্যালয় খুদিয়ার টেক সরকারি প্রাথমিক বিদ্যালয় টেকপাড়া সরকারি প্রাথমিক বিদ্যালয় তাবালেরচর সরকারি প্রাথমিক বিদ্যালয় পূর্ব আলী আকবর ডেইল সরকারি প্রাথমিক বিদ্যালয় ফ্লাইট লেফটেন্যান্ট কাইমুল হুদা সরকারি প্রাথমিক বিদ্যালয় মধ্য আলী আকবর ডেইল সরকারি প্রাথমিক বিদ্যালয় আলী আকবর ডেইল ইউনিয়নে যোগাযোগের প্রধান সড়ক হল কুতুবদিয়া-আলী আকবর ডেইল সড়ক। যোগাযোগ মাধ্যম ট্যাক্সি, টেম্পু,মাহিন্দ্রা, রিক্সা, সাইকেল ও মোটর সাইকেল। আলী আকবর ডেইল ইউনিয়নের পূর্ব দিকে কুতুবদিয়া চ্যানেল এবং দক্ষিণ ও পশ্চিম দিকে রয়েছে বঙ্গোপসাগর। বায়ু বিদ্যুৎ প্রকল্প সমুদ্র সৈকত এ.টি.এম. নুরুল বশর চৌধুরী, সাবেক এমপি,সাবেক উপজেলা চেয়ারম্যান,সাবেক ইউপি চেয়ারম্যান। মোহাম্মদ নুরুচ্ছাফা; বর্তমান ইউপি চেয়ারম্যান এবং বীর মুক্তিযোদ্ধা। বর্তমান চেয়ারম্যান: মোহাম্মদ জাহাঙ্গীর আলম কুতুবদিয়া উপজেলা কুতুবদিয়া থানা কক্সবাজার জেলা "কুতুবদিয়া উপজেলা - বাংলাপিডিয়া"। bn.banglapedia.org।  "মাধ্যমিকবিদ্যালয় - আলি আকবর ডেইল ইউনিয়ন - আলি আকবর ডেইল ইউনিয়ন"। aliakbardeilup.coxsbazar.gov.bd।  "মাদ্রাসা - আলি আকবর ডেইল ইউনিয়ন - আলি আকবর ডেইল ইউনিয়ন"। aliakbardeilup.coxsbazar.gov.bd।  http://180.211.137.51:321/DashboardunionN.aspx?div=4&dis=412&thana=41203&union=06[স্থায়ীভাবে অকার্যকর সংযোগ] "বায়ু বিদ্যুত - আলি আকবর ডেইল ইউনিয়ন - আলি আকবর ডেইল ইউনিয়ন"। aliakbardeilup.coxsbazar.gov.bd। ৩ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০১৭।
.টিকে

.টিকে দক্ষিণ প্রশান্ত মহাসাগরীয় দেশ নিউজিল্যান্ডের টোকেলাউ অঞ্চলের জন্য ইন্টারনেট দেশের কোড টপ-লেভেল ডোমেইন (সিসিটিএলডি)। এটি যে কাউকে একটি ডোমেইন তৈরি করতে অনুমতি দেয়। ব্যবহারকারীরা ব্যবসার ক্ষেত্রে বা অন্যান্য কাজে বিনামূল্যে ডোমেইন নিতে পারবে(সীমাবদ্ধতা আছে)। ফ্রি ডোমেইনে বিষয়বস্তু সীমাবদ্ধ, ওয়েবসাইটে যৌন বিষয়বস্তু নিষিদ্ধ, পরনিন্দা-পরচরর্চা, সমালোচনা করতে পারবে না। যদি ব্যবহারকারী প্রদত্ত নিয়ম লঙ্ঘন করে তবে তাকে বহিষ্কার করা হবে। সেখানে .টিকে ডোমেইনও কিনা যায়। এতে করে ব্যবহারকারীর সীমাবদ্ধতা থাকে না। প্রথম দুই বছর ডোমেইনের জন্য ১৯.৯০ ডলার দিতে হয়। ব্যবহারকারীর জন্য রয়েছে অবাধ সুবিধা। আইএএনএ .টিকে হুইস তথ্য .টিকে নিবন্ধন
কৌটিল্য পণ্ডিত

কৌটিল্য পণ্ডিত হরিয়ানার কাৰ্ণাল জেলার কোহাণ্ড গ্রামের এক বিস্ময় বালক। সে বৰ্তমানে হরিয়ানার পঞ্চকুলাতে পরিবারসহ বাস করে। মাত্র ৫ বছর ১০ মাস বয়সী কৌটিল্য রাজনীতি, ভূগোল ইত্যাদি বিষয়ে অবিশ্বাস্য দক্ষতা অর্জন করেছে। যে বয়সে তার এবিসিডি অআকখ পড়ার কথা সেখানে সে তার অসাধারণ স্মৃতিশক্তি ও সাধারণ জ্ঞানে কম্পিউটারকেও পেছনে ফেলে দিয়ছে। কুরুক্ষেত্র বিশ্ববিদ্যালয়-এর মনোবৈজ্ঞানিক তার স্মৃতি শক্তি নিয়ে পরিক্ষা-নিরিক্ষা করছেন॥ ৪ অক্টোবর ২০১৩ তারিখে হরিয়ানার মুখ্যমন্ত্রী ভূপেন্দ্র সিংহ হুড্ডা তার বিলক্ষণ জ্ঞানের জন্যে ১০ লাখ টাকার চেক ও সম্মান পত্র দান করেছেন। ১৪ অক্টোবর ২০১৩ সালে কৌন বনেগা করোড়পতি (কেবিসি) -এর মত জনপ্রিয় টিভি অনুষ্ঠানে অমিতাভ বচ্চনের সামনে হটসিটে পৌঁছে নিজের বুদ্ধির পরিচয় দিয়েছে। কৌটিল্য তার পিতামহ জয়কৃষ্ণ শর্মাকে তার সর্বশ্রেষ্ঠ বন্ধু ও গুরু মনে করে। তার পিতা সতীশ শর্মা চায় সে তার ইচ্ছে মত যেকোনো বিষয় নিয়ে পড়াশুনা করুক। বিভিন্ন টিভি চ্যানেলগুলিতে তার অনুষ্ঠান দেখে মানুষজন তাকে গুগল বয় (ছোট গুগল) নামে অবিহিত করেছে। "For Haryana's wonderkid, no question is tough enough"। Tribuneindia.com। সংগ্রহের তারিখ ২৭ অক্টোবর ২০১৩।  "গুগল বয় কে ডাক দিল বিগবি"। বর্তমান। সংগ্রহের তারিখ ২৮ অক্টোবর ২০১৩।  "KU psychologists to study Karnal's 'memory prince'"। Hindustantimes.com। ১ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১৩।  "কৌটিল্যকে বাল-মনিশীর সম্মান সহ ১০ লাখের চেক"। আনন্দবাজার পত্রিকা। সংগ্রহের তারিখ ২৮ অক্টোবর ২০১৩। [স্থায়ীভাবে অকার্যকর সংযোগ] উদ্ধৃতি ত্রুটি: <ref> ট্যাগ বৈধ নয়; আলাদা বিষয়বস্তুর সঙ্গে "আনন্দবাজার পত্রিকা" নামটি একাধিক বার সংজ্ঞায়িত করা হয়েছে "KBC with Human Computer Kautilya-6"। Youtube.com। সংগ্রহের তারিখ ২৭ অক্টোবর ২০১৩।  "Google-boy Kautilya Pandit to take part in KBC 14"। Fabs.info.com। ১৯ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২৭ অক্টোবর ২০১৩।  "Google Boy, mini Encyclopedia or call him a genius child Kautilya Pandit"। Indoscopy.com। ২০০৭-১২-২৪। ২০১৩-১০-২৮ তারিখে মূল থেকে আর্কাইভ করা। সংগ্রহের তারিখ ২৭ অক্টোবর ২০১৩।  "Meet India`s `Google boy` Kautilya from Karnal!"। India.com। সংগ্রহের তারিখ ২৭ অক্টোবর ২০১৩।  "Meet India's 'Google Boy' Kautilya Pandit"। Haryanaabtak.com। ২০ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২৭ অক্টোবর ২০১৩।
আবদুস সালাম (ভাষা শহীদ)

আবদুস সালাম (২৭ নভেম্বর ১৯২৫ - ৭ এপ্রিল ১৯৫২) ছিলেন একজন বাংলাদেশী ভাষা আন্দোলনকর্মী যিনি পাকিস্তানের রাষ্ট্রভাষা হিসেবে বাংলাকে স্বীকৃতির দাবিতে তৎকালীন পূর্ব পাকিস্তানে সৃষ্ট বাংলা ভাষা আন্দোলনে ১৯৫২ সালে নিহত হন। বাংলাদেশে রাষ্ট্রীয়ভাবে তাকে শহিদ হিসেবে ভূষিত করা হয়। সালাম ১৯২৫ সালের ২৭ নভেম্বর ফেনীর দাগনভূঞা উপজেলার লক্ষণপুর গ্রামে জন্মগ্রহণ করেন। তার নামানুসারে পরবর্তীতে গ্রামের নামকরণ করা হয় সালামনগর। তার পিতার নাম মোহাম্মদ ফাজেল মিয়া ও মাতার নাম দৌলতের নেছা। ফাজেল মিয়া দ্বিতীয় বিশ্বযুদ্ধে অংশগ্রহণ করেন এবং ইরাকের বসরায় কর্মরত ছিলেন। সালাম কৃষ্ণরামপুর প্রাথমিক বিদ্যালয়ে তার শিক্ষাজীবন শুরু করেন। এরপর তৎকালীন মাতুভূঁই কলিমুল্লাহ মাইনর স্কুলে (বর্তমানে মাতুভূঁইয়া উচ্চ বিদ্যালয়) অষ্টম শ্রেণী পর্যন্ত পড়ার পর আতাতুর্ক মডেল হাই স্কুলে (তৎকালীন দাগনভূঞা আতাতুর্ক হাইস্কুল) ভর্তি হন এবং সেখানে দশম শ্রেণী পর্যন্ত লেখাপড়া করেন। আর্থিক অনটনে পরবর্তীতে তার লেখাপড়া বন্ধ হয়ে যায়। সালাম লেখাপড়া বন্ধ হওয়ার পর কলকাতা গমন করেন এবং সেখানে মেটিয়াবুরুজে তার বড় বোনের স্বামী আবদুল কাদেরের মাধ্যমে কলকাতা বন্দরে কাজ শুরু করেন। ভারত বিভাগের পর ১৯৪৭ সালে তিনি ঢাকায় ফিরে আসেন এবং আজিমপুরে (পলাশী ব্যারাক) ৩৬বি নং কোয়ার্টারে বসবাস শুরু করেন। এ সময় তিনি তৎকালীন পাকিস্তান সরকারের ডিরেক্টরেট অব ইন্ডাস্ট্রিজ বিভাগের 'পিয়ন' হিসেবে কাজ শুরু করেন। বাংলা ভাষাকে পাকিস্তানের অন্যতম রাষ্ট্রভাষা করার দাবিতে বায়ান্নোর ২১শে ফেব্রুয়ারি ঢাকা মেডিকেল কলেজের সম্মুখের রাস্তায় ১৪৪ ধারা ভেঙ্গে বিক্ষোভে অংশ নেন। পরে ছাত্র-জনতার উপর পুলিশ এলোপাথাড়িভাবে গুলি চালালে অন্যদের সাথে আবদুস সালামও গুলিবিদ্ধ হন। আহত অবস্থায় তাকে ঢাকা মেডিকেল কলেজ হাসপাতালে ভর্তি করা হয়। দেড় মাস চিকিৎসাধীন থাকার পর ১৯৫২ সালের ৭ এপ্রিল তিনি মৃত্যুবরণ করেন। তাকে ঢাকার আজিমপুর কবরস্থানে সমাহিত করা হয়। বাংলাদেশ নৌবাহিনীর অন্যতম যুদ্ধ জাহাজ ‘বানৌজা সালাম’ তার নামে নামকরণ করা হয়। বাংলাদেশ সরকার তাকে ২০০০ সালে একুশে পদক (মরণোত্তর) প্রদান করে। ফেনী স্টেডিয়ামের নাম পরিবর্তন করে ২০০০ সালে 'ভাষা শহীদ সালাম স্টেডিয়ামে' রূপান্তর করা হয়। দাগনভূঞা উপজেলা মিলনায়তনকে ২০০৭ সালে 'ভাষা শহীদ সালাম মিলনায়তন' নামকরণ করা হয়। ২০০৮ সালে ‘ভাষাশহীদ আবদুস সালাম গ্রন্থাগার ও স্মৃতি জাদুঘর’ সালাম নগর প্রাথমিক বিদ্যালয়ের পাশে প্রতিষ্ঠিত হয়। ২০০০ সালে তার নিজ গ্রাম লক্ষ্মণপুরের নাম পরিবর্তন করে 'সালাম নগর' রাখা হয়। ২০০৯ সালে এটি সরকারি নথিভূক্ত হয়। 'ভাষা শহীদ আবদুস সালাম হল' নামে নোয়াখালী বিজ্ঞান ও প্রযুক্তি বিশ্ববিদ্যালয়ে একটি আবাসিক ছাত্র হল প্রতিষ্ঠা করা হয়। ভাষা শহীদ সালামের নামে দাগনভূঞা উপজেলার সালামনগরে ২০১৭ সালে প্রতিষ্ঠা করা হয় 'ভাষা শহীদ সালাম মেমোরিয়াল কলেজ'। ভাষা শহীদ আবদুস সালাম গ্রন্থাগার ও স্মৃতি জাদুঘর "আবদুস সালাম"। আন্তর্জাতিক মাতৃভাষা ইনস্টিটিউট। ১৮ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১৩।  "শহীদ আব্দুস সালাম"। অমর একুশে ডট কম। [স্থায়ীভাবে অকার্যকর সংযোগ] "একুশে পদকপ্রাপ্ত সুধীবৃন্দ ও প্রতিষ্ঠান" (পিডিএফ)। সংস্কৃতি বিষয়ক মন্ত্রণালয়। পৃষ্ঠা ৯। ২২ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ এপ্রিল ২০১৯।  বাংলাপিডিয়ায় আবদুস সালাম
ট্রিলিয়ন

উইকিঅভিধানে ট্রিলিয়ন শব্দটি খুঁজুন। ট্রিলিয়ন যা নির্দেশ করে: লাখ কোটি (১০,০০,০০,০০,০০,০০০; ১০১২; এসআই উপসর্গ: টেরা-), মার্কিন এবং ব্রিটিশ ইংরেজিতে ব্যবহৃত। শত হাজার লাখ কোটি (১০,০০,০০,০০,০০,০০,০০,০০,০০০; ১০১৮; এসআই উপসর্গ: এক্সা-), ব্রিটিশ ইংরেজিতে পূর্বে ব্যবহৃত ও কিছু অইংরেজিভাষী দেশে ব্যবহৃত। এক ট্রিলিয়ন (বাস্কেটবল), একটি বক্স স্কোর যা নির্দেশ করে এক মিনিট খেলা হয়েছে এবং অন্য সব ক্ষেত্রে তা শূন্য  ট্রিলিয়ান্ট কাট, কখনও কখনও ট্রিলিয়ন, রত্নের মধ্যে কাটা একটি ত্রিকোণাকৃতির ত্রিভুজ ট্রিলিয়ন (ঘোড়া), ঘোড়দৌড়ে আমেরিকান চ্যাম্পিয়ন ঘোড়া  ট্রিলিয়ান, নিকোলাস ফিস্ক-এর একটি বৈজ্ঞানিক কল্পকাহিনী ট্রিলিয়ন, কিং নামে ইংরেজি হিপ পপ প্রদর্শনকারী পাঁচ জনের একটি দল যারা এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ভোজপুরি ভাষা

ভোজপুরি বা ভোজপুরী ভাষা (কৈথি: 𑂦𑂷𑂔𑂣𑂳𑂩𑂲, শুনুন) হল ইন্দো-আর্য ভাষা পরিবারের পূর্বাঞ্চলীয় ভাষা। ভোজপুরি সাধারণত বিহারের পশ্চিমাংশ ও উত্তর প্রদেশের পূর্বাংশে প্রচলিত। তবে মধ্য প্রদেশ, ঝাড়খণ্ড ও নেপালের কিছু অংশেও ভোজপুরি ভাষাভাষীর লোক বাস করে। বর্তমানে ভোজপুরি ভাষা বিহারের দুটি রাজ্য ভাষার অন্যতম একটি। ভোজপুরি ভাষারূপ উৎপত্তি কেউ মনে করেন সরাসরি সংস্কৃত ভাষা থেকে আবার কেউ মৈথিলী ভাষা থেকে। "Statement 1: Abstract of speakers' strength of languages and mother tongues – 2011"। www.censusindia.gov.in। Office of the Registrar General & Census Commissioner, India। সংগ্রহের তারিখ ৯ জুলাই ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Oozeerally, Shameem (মার্চ ২০১৩)। "The Evolution of Mauritian Bhojpuri: an Ecological Analysis - Mauritius Institute of Education"। সংগ্রহের তারিখ ৯ জুলাই ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Rambilass, B.। "NAITALI - SOUTH AFRICAN BHOJPURI" (পিডিএফ)। indiandiasporacouncil.org। সংগ্রহের তারিখ ৯ জুলাই ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sudhir Kumar Mishra (৯ জুলাই ২০২২)। "Bhojpuri, 3 more to get official tag"। The Telegraph। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "New chairman of Bhojpuri Academy | Patna News - Times of India"। দ্য টাইমস অফ ইন্ডিয়া। উদ্ধৃতি টেমপ্লেট ইংরেজি প্যারামিটার ব্যবহার করেছে (link) হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Bhojpuric"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  উইকিপিডিয়া মুক্ত বিশ্বকোষ-এর Bhojpuri সংস্করণ The Universal Declaration of Human Rights in Bhojpuri, United Nations Information Centre, India (1998) Listen to a recording in Bhojpuri, Parable of the prodigal son in Bhojpuri, Recorded on May 16, 1920, Linguistic Survey of India, Archives of University of Chicago, USA
কিরোবো

কিরোবো হচ্ছে জাপানের প্রথম রোবট অ্যাস্ট্রোনট যা তৈরি করেছিল টোকিও বিশ্ববিদ্যালয় এবং টোমোটাকা তাকাশি যাতে তা আন্তর্জাতিক মহাকাশ স্টেশন পৌঁছানোর জন্য জাপানের প্রথম প্রতিনিধি কইচি ওয়াকাতাকে সাহায্য করতে পারে। ২০১৩ সালের ১০ আগস্ট জাক্সার এইচ-২ ট্রান্সফার বাহন কৌনোতরী-৪ এর সাহায্যে কিরোবো আন্তর্জাতিক মহাকাশ স্টেশন পৌঁছায়। কৌনোতরী-৪ একটি মানববিহীন মহাকাশযান যা জিনিসপত্র স্থানান্তরের জন্য ২০১৩ সালের ৪ আগস্ট জাপানের টানেগাশিমা মহাকাশ সেন্টার থেকে উৎক্ষেপণ করা হয়। মিরাটা নামে কিরোবো এর একটি জমজ অর্থাৎ অনুরূপ বৈশিষ্ট্যের প্রস্তুত করা হয়। মিরাটা জরুরী প্রয়োজনে পৃথিবী থেকে মহাকাশে রওনা দিবে। "কিরোবো" শব্দটি নিজেই এসেছে "kibō" (希望,কিবো) থেকে যার জাপানি অর্থ ‘’আশা’’ এবং ‘’রোবো’’ (ロボ) ব্যবহার হয়েছে রোবটের সংক্ষিপ্ত রূপ হিসেবে কিরোবোর উন্নয়ন হয়েছিল টোকিও বিশ্ববিদ্যালয়ের রিসার্চ সেন্টার ফর এডভান্স সাইন্স অ্যান্ড টেকনোলজি, ডেন্টসু,রোবো গ্যারেজ, টয়োটা, এবং জাক্সার (জাপানি মহাকাশ অনুসন্ধান সংস্থা) যৌথ উদ্যোগে। টোকিও বিশ্ববিদ্যালয় এবং রোবো গ্যারেজ রোবটের হার্ডওয়্যার এবং গতি প্রদানের, টয়োটা কথা শনাক্তের ফাংশন তৈরি করে এবং ডেন্টসু কথাবার্তার উপাদান তৈরি করে এবং প্রকল্পটির ব্যবস্থাপনা করে। হোয়া সার্ভিসের ভয়েস টেক্সট বাক্য বিশ্লেষণ প্রদান করে। কিরোবো আনুমানিক ৩৪ সেমি (১৩ ইঞ্চি) লম্বা, ১৮ সেমি (৭.১ ইঞ্চি) চওড়া এবং ১৫ সেমি (৫.৯ ইঞ্চি) পুরু। এর দৈর্ঘ্য প্রায় ১ কিলোগ্রাম (২.২ পা) এবং জাপানিজ ভাষায় কথা বলে। রোবটটি শব্দ এবং কথা বোঝার ক্ষমতা, স্বাভাবিক ভাষা বিশ্লেষণ, স্পিচ সিন্থেসিস এবং টেলিযোগাযোগ পাশাপাশি চেহারা শনাক্তকরণ এবং ভিডিও রেকর্ডের ক্ষমতা রাখে। কিরোবো বিশেষভাবে তৈরি হয়েছে মাধ্যাকর্ষণ বিহীন পরিবেশ শনাক্ত করতে এবং কমান্ডার ওয়াকাতাকে বিভিন্ন গবেষণায় সাহায্য করার জন্য। এর মূল উদ্দেশ্য হচ্ছে এটা বোঝার চেষ্টা করা যে মানুষ এবং রোবট কতটা সফলভাবে পাশাপাশি কাজ করতে পারে যা আশাব্যাঞ্জক ভাবে যেকোনো মিশনে মহাকাশচারীদের সাহায্য করতে রোবটের অংশগ্রহণের ক্ষেত্র সৃষ্টি করবে। আন্তর্জাতিক মহাকাশ স্টেশন থেকে ১৮ মাস পর পৃথিবীতে ফিরে আসলে কিরোবো দুইটি গিনেজ বিশ্ব রেকর্ড সৃষ্টি করে: মহাকাশে প্রথম রোবটসঙ্গী সর্বোচ্চ উচ্চতায় একটি রোবটের কথাবার্তা "Little Kirobo to Become First Robot Space Talker | Space"। TechNewsWorld। ২০১৩-০৬-২৭। ২০১৩-০৭-০২ তারিখে মূল থেকে আর্কাইভ করা। সংগ্রহের তারিখ ২০১৩-০৭-০১।  "World's first talking robot set to go into space | Mail Online"। Daily Mail। ২০১৩-০৬-২৭। সংগ্রহের তারিখ ২০১৩-০৭-০১।  Steven Bogos (২০১৩-০৬-৩০)। "The Escapist : News : Kirobo Will be Japan's First Robot Astronaut"। The Escapist। ২০১৫-০১-১৫ তারিখে মূল থেকে আর্কাইভ করা। সংগ্রহের তারিখ ২০১৩-০৭-০১।  "Kirobo Robot Is Japan's New, Exceptionally Cute Robot Astronaut (PICTURES) (VIDEO)"। Huffington Post। ২০১৩-০৬-২৭। সংগ্রহের তারিখ ২০১৩-০৭-০১।  "Robot Astronaut Kirobo Ready for Launch to International Space Station"। Robotics Tomorrow। ২০১৩-০৭-২৫। সংগ্রহের তারিখ ২০১৩-০৮-০৫।  "KIBO ROBOT PROJECT"। ২০১৩-০৭-০১ তারিখে মূল থেকে আর্কাইভ করা। সংগ্রহের তারিখ ২০১৩-০৭-০১।  Kevin Lynch (২০১৫-০৩-২৭)। "Robot astronaut Kirobo sets two Guinness World Records titles"। Guinness World Records Ltd.। সংগ্রহের তারিখ ২০১৫-০৩-৩০।  রোবনট
রফিকউদ্দিন আহমদ

রফিকউদ্দিন আহমদ (৩০ অক্টোবর ১৯২৬ – ২১ ফেব্রুয়ারি ১৯৫২) ছিলেন একজন বাংলাদেশী ভাষা আন্দোলনকর্মী যিনি পাকিস্তানের রাষ্ট্রভাষা হিসেবে মাতৃভাষা বাংলাকে স্বীকৃতির দাবিতে তৎকালীন পূর্ব পাকিস্তানে সৃষ্ট বাংলা ভাষা আন্দোলনে ১৯৫২ সালে নিহত হন। বাংলাদেশে রাষ্ট্রীয়ভাবে তাকে শহিদ হিসেবে ভূষিত করা হয়। রফিকউদ্দিন ১৯২৬ সালের ৩০ অক্টোবর মানিকগঞ্জ জেলার সিংগাইর উপজেলার পারিল বলধারা গ্রামে জন্মগ্রহণ করেন। তার পিতার নাম আবদুল লতিফ ও মাতার নাম রাফিজা খাতুন। এই দম্পতির পাঁচ ছেলে ও দুই মেয়ের মধ্যে রফিক ছিলেন বড় সন্তান। রফিকের দাদার নাম মো: মকিম। ১৯৪৯ সালে রফিক স্থানীয় বায়রা উচ্চ বিদ্যালয় থেকে মাধ্যমিক সম্পন্ন করে মানিকগঞ্জ দেবেন্দ্র কলেজের বাণিজ্য বিভাগে ভর্তি হন। তবে পড়ালেখে শেষ না করে তিনি ঢাকায় এসে পিতার মুদ্রণশিল্প ব্যবসায় যুক্ত হন। ঢাকায় তিনি পুনরায় তৎকালীন জগন্নাথ কলেজে (বর্তমান জগন্নাথ বিশ্ববিদ্যালয়) হিসাব বিজ্ঞান বিভাগে ভর্তি হন। রফিক ভাষা আন্দোলনের দাবিতে সোচ্চার ছিলেন এবং সক্রিয় একজন আন্দোলনকারী হিসেবে মিছিলে অংশগ্রহণ করেন। বাংলা ভাষাকে পাকিস্তানের অন্যতম রাষ্ট্রভাষা করার দাবিতে ১৯৫২-র ২১শে ফেব্রুয়ারি ঢাকা মেডিকেল কলেজের সম্মুখের রাস্তায় ১৪৪ ধারা ভেঙ্গে ছাত্র-জনতা বিক্ষোভ প্রদর্শন করে। মিছিলটি ঢাকা মেডিকেল কলেজ হাসপাতালের হোস্টেল প্রাঙ্গনে আসলে পুলিশ গুলি চালায়, এতে রফিকউদ্দিন মাথায় গুলিবিদ্ধ হন এবং ঘটনাস্থলেই তার মৃত্যু হয়। মেডিকেল হোস্টেলের ১৭ নম্বর রুমের পূর্বদিকে তার লাশ পড়ে ছিল। ছয় সাত জন আন্দোলনকর্মী তার লাশ এনাটমি হলের পেছনের বারান্দায় এনে রাখেন। তাদের মাঝে ডাঃ মশাররফুর রহমান খান রফিকের গুলিতে ছিটকে পড়া মগজ হাতে করে নিয়ে যান। পরে পুলিশ তার মৃতদেহ মেডিকেল কলেজ হাসপাতালের মর্গে নিয়ে যায় এবং রাত ৩টায় সামরিক বাহিনীর প্রহরায় ঢাকার আজিমপুর কবরস্থানে তাকে সমাহিত করা হয়। ভাষা আন্দোলনে তার আত্মত্যাগের জন্য ২০০০ সালে বাংলাদেশ সরকারে তাকে মরণোত্তর একুশে পদক প্রদান করে। এছাড়া তার গ্রামের নাম পরিবর্তন করে রফিকনগর করা হয় এবং ২০০৪ সালের ফেব্রুয়ারিতে গ্রামে তার নামে ‘ভাষা শহীদ রফিকউদ্দিন আহমদ গ্রন্থাগার ও স্মৃতি জাদুঘর’ প্রতিষ্ঠা করা হয়। জগন্নাথ বিশ্ববিদ্যালয়ে তার নামে একটি প্রাতিষ্ঠানিক ভবনের নাম ‘ভাষাশহীদ রফিক ভবন’ নামকরণ করা হয়। তার স্মৃতির স্মরণে ‘চাঁদের মত চন্দ্রবিন্দু’ নামে একটি নাটক মঞ্চস্থ হয়। "ভাষাশহীদ রফিকউদ্দিন আহমদ"। banglanews24.com। ৭ ফেব্রুয়ারি ২০১৪। সংগ্রহের তারিখ ৬ আগস্ট ২০২১।  "ভাষা শহীদ রফিক গ্রন্থগার ও জাদুঘর"। সিংগাইর উপজেলা। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২২ ফেব্রুয়ারি ২০১৯।  "রফিকউদ্দিন আহমদ"। বাংলানিউজ২৪.কম। সংগ্রহের তারিখ ২২ ফেব্রুয়ারি ২০১৯।  একুশের ইতিহাস আমাদের ইতিহাস - আহমদ রফিক; পৃষ্ঠা: ৪১ "একুশে পদকপ্রাপ্ত সুধীবৃন্দ ও প্রতিষ্ঠান" (পিডিএফ)। সংস্কৃতি বিষয়ক মন্ত্রণালয়। পৃষ্ঠা ৯। ২২ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ এপ্রিল ২০১৯।  "প্রেরণার উৎস ভাষাশহীদ রফিক"। www.bhorerkagoj.com। দৈনিক ভোরের কাগজ। সংগ্রহের তারিখ ৬ আগস্ট ২০২১।  "Memoirs of a Martyr"। দ্য ডেইলি স্টার (ইংরেজি ভাষায়)। ২০১১-০৩-০২। সংগ্রহের তারিখ ২০১৭-০৪-০৫।  বাংলাপিডিয়ায় রফিকউদ্দিন আহমদ
টাইটান (সুপার কম্পিউটার)

টাইটান হচ্ছে বিভিন্ন বিজ্ঞানিক প্রকল্পের জন্য তৈরি একটি [সুপার_কম্পিউটার] যা Cray দ্বারা প্রস্তুত। টাইটানই প্রথম যা 10 petaFLOPS দিয়ে কার্য সম্পাদন করতে পারে। আপগ্রেড শুরু হয়েছিল ২০১১ সালের অক্টোবর মাসে, পরীক্ষামুলক উদ্বোধন করা হয়েছিল ২০১২ সালের অক্টোবর মাসে এবং পাওয়া যায় ২০১৩ সালের শুরুর দিকে। এই আপগ্রেডের প্রাথমিক মুল্য ছিল US$৬০ মিলিয়ন যা United States Department of Energy কর্তৃক অনুদিত হয়। টাইটান যেকোনো বৈজ্ঞানিক উদ্দেশ্যে পাওয়া যায়। টাইটানে যেকোনো নির্বাচিত কোড অন্য সুপার কম্পিউটারে অবশ্যই সম্পাদনযোগ্য হতে হবে। প্রথমে ছয়টি ভ্যানগার্ড কোড নির্বাচিত হয়েছিল। প্রাথমিক পরিকল্পনা ছিল টাইটানের জন্যে একটি নতুন ১৫,০০০ বর্গ মিটার বিশিষ্ট দালান তৈরি করা। ২০১০ সালের আগ পর্যন্ত বিশেষ সিস্টেম স্থাপনা চূড়ান্ত হয়নি যদিও ২০০৯ সালে Nvidia র সাথে GPUs সরবরাহের চুক্তি সাক্ষরিত হয়েছিল। এটার সৃষ্টির শুরু থেকেই জাগুয়ার বিভিন্ন আপগ্রেড গ্রহণ করেছিল। এটা Cray XT3 প্লাটফর্ম দিয়ে শুরু হয়েছিল যেটা ছিল ২৫ teraFLOPS। ২০০৮ সালে জাগুয়ার XT4 প্লাটফর্মে আপগ্রেড হয়েছিল। ২০০৯ সালে এটা XT5 আপগ্রেড হয়। এটার চূড়ান্ত আপগ্রেডে জাগুয়ারকে নিয়ে যায় ১.৭৬ petaFLOPS। বর্ষব্যাপী আলোচনা শুরু হয় ৯ অক্টোবর ২০১১। অক্টোবর ও ডিসেম্বরের মধ্যে জাগুয়ার XT5 আপগ্রেড হয়েছিল XK7 তে। ডিসেম্বরে, কম্পিউটেশনকে ৯৬ XK7 বিশিষ্ট ক্যাবিনেটে আনা হয়। সিস্টেম মেমরি ৫৮৪ TiB এ দ্বিগুন করা হয়েছিল। Fermi ভিত্তিক GPU ব্যবহার করা হয়েছিল যেহেতু Kepler GPUs তখন পাওয়া যাচ্ছিল না। অক্টোবরে সকল কার্য সমাপ্ত হয়েছিল এবং কম্পিউটারকে চূড়ান্তভাবে টাইটান নামকরণ করা হয়। টাইটান জাগুয়ারের ২০০ ক্যাবিনেট ব্যবহার করে। জাগুয়ারের পুনঃব্যবহার প্রায় $২০ মিলিয়ন খরচ বাঁচায়। যখন কর্মশক্তি শেষ হয়ে যায়, এটি ১৬ সেকেন্ডের মতো সক্রিয় থাকে। টাইটানের আছে ১৮,৬৮৮ nodes। সর্বমোট প্রসেসর কোর ২৯৯,০০৮ এবং CPU and GPU RAM হচ্ছে ৬৯৩.৬ টেরাবাইট। টাইটান লিনাক্সের ফুল ভার্সন ব্যবহার করে। দাপ্তরিক ওয়েবসাইট উইকিমিডিয়া কমন্সে টাইটান সম্পর্কিত মিডিয়া দেখুন।